**Aiškinamasis raštas**

 **Dėl Molėtų rajono savivaldybės šeimos tarybos sudėties patvirtinimo**

**1. Parengto tarybos sprendimo projekto tikslai ir uždaviniai**

 Sprendimo tikslas - įgyvendinant Molėtų rajono savivaldybės tarybos 2020 m. rugsėjo 24 d. sprendimu B1-235,, Dėl Molėtų rajono savivaldybės šeimos tarybos nuostatų patvirtinimo“ patvirtintų Molėtų rajono savivaldybės šeimos tarybos nuostatų 8,9,10,11 ir 12 punktus rajono savivaldybės taryba tvirtina ir nuostatuose numatytą šeimos tarybos sudėtį.

 Šeimos taryba - prie Savivaldybės tarybos visuomeniniais pagrindais veikiantis patariamasis kolegialus organas.

 Šeimos tarybos veiklos tikslas - padėti įgyvendinti savivaldybės funkcijas, kuriant šeimai palankią aplinką savivaldybėje ir stiprinti bendradarbiavimą tarp savivaldybės institucijų ar įstaigų ir nevyriausybinių organizacijų, dirbančių su šeimomis ar joms atstovaujančių.

 Šeimos taryba sudaroma pariteto principu: pusė narių atstovauja nevyriausybinėms organizacijoms, dirbančioms socialinėje srityje, kita pusė - savivaldybės institucijoms ir įstaigoms. Savivaldybės tarybos nariai negali būti Šeimos tarybos nariais.

**2.Šiuo metu esantis teisinis reglamentavimas**

 Lietuvos Respublikos vietos savivaldos įstatymo 16 straipsnio 2 dalies 6 punktas, 16 straipsnio 4 dalis;

 Lietuvos Respublikos šeimos stiprinimo įstatymo 14 straipsnio 1 dalis ir 15 straipsnio 1 dalis;

 Molėtų rajono savivaldybės tarybos 2020 m. rugsėjo 24 d. sprendimas Nr. B1-235 ,,Dėl Molėtų rajono savivaldybės šeimos tarybos nuostatų patvirtinimo“

**3. Galimos teigiamos ir neigiamos pasekmės priėmus siūlomą tarybos sprendimo projektą**.

Teigiamos pasekmės.

Molėtų rajono savivaldybės šeimos taryba galės pradėti organizuoti savo veiklą.

Neigiamos pasekmės

Neigiamos pasekmės nenumatomos.

 **4. Priemonės sprendimui įgyvendinti**

 .

 Molėtų rajono savivaldybės šeimos taryba už veiklą atsiskaito merui.

  **5. Lėšų poreikis ir jų šaltiniai**

 Papildomos lėšos nereikalingos.

 **6. Vykdytojai, įvykdymo terminai**

 Molėtų rajono savivaldybės taryba.

Molėtų rajono savivaldybės administracijos

Socialinės paramos skyriaus vedėja Genovaitė Gribauskienė